pt fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en gl en gl gl gl gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
Entrega do VI Premio “Contar a Ciencia-La Caixa” | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Científica/o Galega/o do Ano
Discursos de Inauguración de Curso
Entrega do VI Premio “Contar a Ciencia-La Caixa”
by RAGC | Xul 9, 2019 | Novas
O Pazo de San Roque de Santiago de Compostela acolleu este luns o acto de entrega da sexta edición do Premio Contar a Ciencia-la Caixa que convoca a Real Academia Galega de Ciencias (RAGC), e patrocina Obra Social la Caixa. A estudante de Xornalismo da USC Marta Otero Mayán foi a gañadora do certame grazas á reportaxe Unha app para coidar a quen coida, un traballo no que conta desde un enfoque persoal un proxecto do Grupo de Investigación en Saúde Mental e Psicopatoloxía da USC para previr a depresión en coidadores de persoas dependentes. Marta Otero recibiu o premio (500 euros en metálico e un smartphone IoxPhone P1 de Primux) de mans do presidente da Real Academia Galega de Ciencias, Juan Manuel Lema Rodicio. Na súa intervención, Otero agradeceu ás entidades que fan posible o Premio “Contar a Ciencia-la Caixa” por dar a oportunidade aos mozos e mozas estudantes de Comunicación de achegarse á divulgación científica e dar a coñecer os seus traballos ao público.
No acto, conducido polo director de GCiencia, Eduardo Rolland, tamén recibiron o seu recoñecemento os finalistas, que recolleron cadanseu diploma e agasallo. Andrea Varela e Miriam Álvarez, estudantes de Comunicación Audiovisual da UVigo, desenvolveron un dos traballos finalistas, Scuba Cancers: así é a loita contra o cancro transmisible en bivalvos. Recibiron o premio de mans de José Alberto Díez de Castro, Secretario Xeral de Universidades.
A outra finalista foi Alba Tomé Sueiro, graduada en Xornalismo pola USC, coa súa reportaxe Como gañar o que che quita o Parkinson. Fíxolle entrega do seu premio Anxo Pérez Romariz, responsable de Comunicación e Relacións Exteriores de Caixabank en Galicia. As autoras dos traballos foron obsequiadas cun equipo de altofalantes portátiles Sk-21 de Primux.
Á entrega do VI Premio “Contar a Ciencia-la Caixa”, asistiron representantes do eido académico, cultural e político de Santiago de Compostela e Galicia, como o reitor da UDC, Julio Abalde Alonso,a Vicerreitora de Titulacións da USC, Victoria Otero Espinar, ou a directora da Axencia Galega de Innovación, Patricia Argerey Vilar. O premio, que naceu en 2014, conta tamén colaboración da Secretaría Xeral de Universidades da Xunta Galicia e a empresa Primux Tech e está organizado por GCiencia. O obxectivo do certame é dar a coñecer a investigación que se fai nas universidades galegas e, ao tempo, animar aos estudantes de comunicación a achegarse ao mundo da investigación e a divulgación científica para transmitilo á sociedade.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®